Exqrch/javanese-Komodo-pixelgpt huggingface dataset:
Ing taun 2003 minangka semester enem, dhèwèké melu acara bedhah buku "Mengelola Hidup dan Merencanakan Masa Depan", karyané Marwah Daud Ibrahim
Nalika kuliah ing UIN Syarif Hidayatullah, dhèwèké olih bantuan biaya pendhidhikan awit semester telu
Ing taun 2005, dhèwèké olih nonaktif rong semester kanthi ora pedhot, minangka aprésiasiné saka kampus babagan kontribusiné ing bidhang sosial
Pungkasané taun 2006, Arif mulih menyang Jakarta kanggo ngurus surat pindah kuliah ing IAIN Ar-Raniry (saiki UIN Ar-Raniry)
Dhèwèké kepéngin ngrampungaké kuliah S1-né ing Acèh
Wektu iku, Direktur Qatar Charity Indonésia – Acèh ngolihaké yén dhèwèké ngrampungaké kuliahé ing Acèh lan jadwal kerjané bakal diatur
Arif ditampa pindah kuliah dèning Prof Yusni Sabi, réktor IAIN
Dhèwèké mung kudu ngrampungaké kuliahé manawa kuliahé ing Jakarta durung rampung
Ing taun 2007, réktor IAIN Ar-Raniry wis ganti lan surat pindhahé lumebu ing IAIN Ar-Raniry
Ngerti réktoré ganti, kebijakané uga mesthi ganti
Dhèwèké kudu mèluni muatan lokal 3 lével.
Sanadyan muatan loka ing Jakarta namung 2 level
Manéhé maning, dhèwèké olih 9 mata kuliah tambahan kang wiwitané mung 3 mata kuliah
Saka kadadèan iki, dhèwèké netepaké mandheg kuliah lan fokus kerja ing Qatar Charity
Diwiwiti saka gempa lan tsunami Acèh taun 2004, dhèwèké mulih menyang Acèh kanthi ninggalaké kuliahé ing Jakarta kana
Dhèwèké mèlu kagabung ing tim sukarélawan kang tugasé distribusikaké pitulungan marang para korban
Ing sasi Agustus 2004, digawè organisasi "Peace" (Peduli Pendhidhikan Anak Acèh) "Foundation" kang tegesé “damai”, kanggo miyantu pendhidhikan ing kuthta Acèh
Arif dipitaya dadi Wakil Direktur "Peace" kang manggoné ana ing Jakarta
Nalika dhèwèké dadi rélawan, dhèwèké asring bareng karo rélawan manca amarga kaprigelané nguasani Basa Arab lan Basa Inggris
Kanthi dhèwèké olih dhuwit saka Lembaga Kemanusiaan Nasional Pos Keadilan Peduli Umat (PKPU) Acèh per 31 Dèsémber 2004 minangka dadi staf Humas, ananging dhèwèké metu sakwise wis 6 sasi
Arif uga kagabung ing program "Children Center" saka Dinas Sosial Acèh, dhèwèké methu sakwisé wis setengah taun
Ing sasi Maret 2005, dhèwèké kagabung ing Qatar Charity Indonésia cabang Acèh lan njabat dadi staf
Dhèwèké èsih aktif ing Qatar Charity Indonésia cabang Acèh kanthi saiki
Saksuwéné dadi sukarélawan, dhèwèké mbuka kapustakaan kanggo para warga Acèh
Taman Bacaan Masyarakat (TBM) Rumah Baca Aneuk Nanggroe (Ruman) Acèh dianakaké wiwit sasi Januari taun 2007
Program iki wis ngasilaké 8 kagiyatan layanan sosial kanthi cara gratis
Babagan iki, Ruman bisa makili Acèh ing lomba Anugerah Pilar Sosial Kemensos RI ing Jakarta, 16 – 18 Agustus 2015
Ing taun 2013, Arif nggawè sawijining ruwangan ing kontrakané dadi perpustakaan kanggo umum
Dhèwèké dadi diréktur Ruman Acèh
Buku kanggo diwaca ing Ruman ana 2.000 irah-irahan, jurnal, lan majalah 1.000 èksemplar sing dikumpulaké minangka dhèwèké kuliah ing Jakarta
Banjur dhèwèké uga tuku piranti kanggo perpustakaané lan mbuka jasa bimbingan sinau gratis kanggo para pelajar
Ngerti yèn perpustakaané mau ora ramè, dhèwèké nggawa buku-buku sing ana ing Ruman menyang Lapangan Blang Padang supaya para pamaca ora kangélan anggoné maca buku
Lapangan Blang Padang iku panggon masyarakat Acèh kanggo olahraga énggal dina minggu
Ing taun 2018, TBM Ruman Acèh wis nyilihaké 12.630 buku wacanan gratis kanggo warga ing dhaérah Acèh
Ruman manggon ana ing Gampong Punge Blang Cut, Kecamatan Jaya Baru, Banda Acèh
Ruman Acèh duwèni 8 panggon ing dhaérah-dhaérah kabupatén/kota Acèh
Tembung Ruman kang asalé saka basa Acèh duwèni teges pasuryan
Mibara iki diwiwiti taun 2014
Ing wulan Fèbruari 2014, Arif ngangkut atusan buku menyang Blang Padang nggunakaké bécak langganan
Buku-buku iku ditata ing ndhuwuré karpèt, lan ana spanduk kang kepasang kanti tulisan ”Minggu Baca Ramè-ramè (Mibara)” supaya kabèh wong ing lapangan iku ngerti yèn buku iku disediakaké kango umum
Bukuné werna-werna, tuladhané ana buku kang témané agama, novel, carita anak, lan buku kanggo pelajar
Wis ana 14.000 koléksi buku sing ana ing perpustakaan Mibara iki
Énggal dina minggu, buku sing di gawa cacahé nganti 500 irah-irahan kang gonti-ganti
Wiwitané para pamaca ora percaya yèn buku-buku iku bisa digawa mulih namung ninggalaké nomor télpon
Biasané yèn nyilih buku ing perpustakaan iku akèh syarat administrasiné, kaya ta kartu anggota, surat katerangan saka kampus, lan bayar denda yèn telat mbalékaké
Ananging, ing Mibara iku ora ana syarat khusus, syaraté mung padha-padha percaya waé
Saiki Mibara wis ramè déning para pamaca
Ana 3 buku terbitan lawas kang disilih pamaca ora dibalèkaké menyang perpustakaan
Kahanan iki nggawé dhèwèké péngin mandhegna Mibara iki, ananging para rélawan ora sarujuk lan Mibara tetep diterusaké
Ana kadadèan liyané manèh, ya iku ana warga kang nawaraké hibah buku kanggo Mibara, dhèwèké nekani omah warga kasebut kanggo njukut bukuné kang disumbangaké
Buku kang disumbangaké mau kanti cacah 1.935 irah-irahan
Ketua TBM Ruman Acèh ya iku Fadillah Islami Chaniago
Mituruté Fadli, nganti ing sasi Desember 2018, Mibara wis dianakaké nganti ping 174
Cacahé buku wacanan kang disilih kanthi gratis nganti 2.835 buku ing dhaérah Kota Banda Acèh lan Acèh Besar
Seliyané TBM Ruman Acèh lan Mibara, Arif uga nganakaké program buku wacanan gratis liyané kanthi program Rumah Pustaka
Program iki dilakokaké kanggo warga kang panggonané adoh saka panggonan Ruman Acèh utawa panggonan Mibara ing Blang Padang
TBM Ruman Acèh wis mbuka 10 panggon Rumah Pustaka ing dhaérah Pidie, Pidie Jaya, Acèh Jaya, Acèh Singkil, Bener Meriah, Acèh kidul wetan, Acèh Besar lan Banda Acèh
Saka perpustakaan kang wis dilakokaké dèning Arif, ana catatan taun 2016 nganti taun 2018 saka program perpustakaané
Taun 2016, cacahé wong kang nyilih buku nganti 3.181 wong lan cacahé buku kang disilih nganti 11.738 buku
Sawetara iku cacah panyilihan buku ing taun 2017 lan 2018 nganti 4.812 wong lan cacahe buku kang disilih nganti 16.438 buku
Saiki, koléksi buku ing Mibara cacahé 14.000 irah-irahan
Buku-buku iku 95 "persèn" kasil saka donasi para warga
Saka taun 2017, ana kamudhunan kanti 10 "persèn" ing taun 2018
Kamudhunan iki saka 10.430 wacanan dadi 9.813 wacanan lan saka 3.039 panyilihan dadi 2.835 panyilihan
Kamudhunan iki disebabaké dèning 2 faktor.
Faktor kapisan ya iku "car free day" (CFD) utawa dina bebas saka kendharaan kang dadi agenda rutin Pemko Banda Acèh enggal dina Mingguné
Kapindho, nambahé wong sing remen karo literasi nglakokaké kagiyatan sing padha karo Mibara
Miturut Fadli, manawa program perpustakaané iku wis nyilihaké 2.817 wacanan ing 8 kabupatén/kota
Nalika Arif nganakaké program perpustakaan, dhèwèké ngajak para mahasiswa supaya dadi sukarélawan kanggo ngladèni para pamaca ing perpustakaané
Wis ana 16 sukarélawan, sing duwèni jadwal pikét 4 wong énggal mingguné
Sukarélawan ora digaji, ananging mangané dibayar déning Arif
Para mahasiswa sing tau dadi sukarélawan ing Mibara padha ngrembakaaké gerakan literasi kuwi ana ing dhaérah-dhaérah liyané
Sukarèlawan iku padha mbuka perpustakaan ing omah utawa ing ruwang publik
Sukarélawan iku uga nyilih buku sing wis ana ing Mibara
Saiki wis ana 37 perpustakaan gènè sukarélawan Mibara ing 9 kabupatén / kota Acèh.
Amin Ki Pantun Amin Ki Pantun ya iku sawijining wong kang asalé saka suku Baduy
Lair ing Banten, 26 Pèbruari 1959
Yuswané wis sèket sanga (59)
Amin duwé bojo kang jenengé Karwa
Yuswané Karwa ngancik sèket (50)
Uga duwé anak papat ya iku Anah kang umuré telungpuluh (30) taun, Saija umuré wolulikur (28), Sadi umuré selawé (25) taun, Sarmah umuré telulikur (23)
Amin saiki dadi juru kagunan angklung lan paguri-uri angklung Baduy
Dhèwèké uga bisa jejuluk déning “Ki Pantun” amarga angklung nduwèni teges “Ki Pantun”
Dadi bisa diceluk Amin Ki Pantun
Kanthi netepi atiné njaga kang nguri-nguri lantunan angklung
Makaryané ngawé angklung ing Baduy sanajan pikantuk kasil kang boten akèh
Amin Ki Pantun wis setya nguri-nguri kanthi mbolongi, nyukili, lan masah pring supaya dadi angklung
Nggawéné angklung ing saung
Saung saka bilik lan kayu kang ana ing désa Leuwidamar, Kecamatan Léuwidamar, Lebak, Banten
Cara nggawéné dhisik pring di gebug-gebugi banjur nemtokaké kacocokané "laras." Dhèwèké uga dibiyantu déning yogané ya iku Sadi
Omahé ana ing Désa Cigombong, Kecamatan Léuwidamar, Kabupatèn Lebak,Banten
Ki Pantun dadi pangrèksa tradhisi, dhèwèké katon prasaja
Dawané saung mung sepuluh meter kanthi omboné limang meter
Ana macem-macem pithik lan kucing ing sakelilingé saung
Jalur nuju saung iku kaya ta lemah kang cupet bisa ngubah dadi lemah teles (endhut) sawise udan
Saungé kira-kira ana limang atus meter saka ratan aspal sakcedhaké
Dadi penjaga tradhisi, tampilané mung apa ènèké
Dhèwèké amung gunakaké rasukan lan kathok cendhèk wernané ireng, uga talinan sirah biru kang wis lusuh, nalika makarya
Panguripané amung prasaja isék masak nggunakaké kayu bakar lan tumpukan watu
Ki Pantun nggawé angklung karo njaga sawahé
Omah asliné Ki Pantun adoh banget 15 kilomèter saka saung, dadi yèn ana kang pesen Angklung ora langsung mara ning omahé Désa Kanèkes, Kecamatan Lé²uwidamar, Kabupatèn Lebak, nanging bisa ning Saung kang cedhak
Mula kuwi, dhèwèké manggoni saung kuwi
Ki Pantun awit dhisik ora tau sekolah
Dadi kira-kira kasilané nandhur karo nggawé angklung ora cukup.
Ananging dhèwèké wis seneng dadi panggawé angklung, amarga mènèhi mupangat ing atiné, nggawè ayem lan andhap ashor
Yèn dolanan karo putu-putuné, swara angklung dadi panglipur
Nalika isih sinau gawé angklung, Ki Pantun ngrungokaké apik utawa ora swarané, kanthi gunakaké kupingé lan pangéling-éling ing pikirané
Saiki Ki Pantun ora bisa fokus gawé angklung, amarga Ki Pantun isih répot mèlu bangun kampungé/désa anyar kang digawé kanggo warga Baduy
Ana omah warga Baduy kang wis dipanggoni nganti telung keluarga
Sahengga, pambangunan kampungé/désa anyar dirintis
Bebrayan Baduy termasuk akèh jumlahé warga baduy kira-kira ana 12.000 wong ing taun 2018
Nanging, penggawé angklung baduy, miturut Ki Pantun, namung ana wong penggawé angklung ulung liyané
Se-orané, ana telung wong manèh nekuni pakaryan kang padha, ananging durung bisa ahli, gawé angklung durung bisa apik
Yèn swarané énak dirungokaké, awujud angklungé kudu dibeneri
Sahengga, kang nglestantunaké kagunan angklung amung cekak
Yèn ana wong kang sregep nekuni pakaryané, ananging durung bisa pinter
Para pemudha-né malah seneng dadi wong makarya ning sawah lan adol samubarang
Mula Kuwi Ki Pantun sregep nekuni nggawé angklung
Sakithiké pangrajin angklung wis kadadéyan jaman biyèn
Ana siji wong kang nggawé angklung mituruté Ki Pantun yaiku Ki Angklung
Ki Pantun diajari nggawé perkakas (piranti) tembang saka Ki Angklung lan nurunaké bakaté kanggé Ki Pantun
Nganti Ki Pantun rabi karo putuné Ki Angklung
Sahèngga saiki anak-anak Ki Pantun nerusaké kesetyaané kanggo ngelestantunaké angklung baduy
Angklung kang khas iku per sèt perkakas tembang kasusun sangga angklung
Iku beda karo alat swarané (Musiké) ing Kasepuhan Ciptagelar, Sukabumi, kang macem-macem ana limang angklung larasé utawa nadané pentatonis
Nggawéné angklung ora gampang
Pring kang digunakaké kanggo gawé angklung kudu diwacaké japa-japa ("mantra") dibarengi mbakar kemenyan
Banjur, pring kang isih urip ora bisa ditebang kanggo didadikaké angklung padha karo kearifan lokal
Pring kang dimanfaataké kudu garing amarga wis mati
Pesenan angklung saka wong Baduy sampèk njaba Lebak, malah ana kang provinsi liya, kaya ta Kabupaten Kuningan lan Kutha Bandung, Jawa Kulon
Uga kutha Dènpasar, Bali
Bisa ngasilaké pitung sèt pertaun.
Regané saben sèt angklung bisa nganti seyuta lan rongyuta yèn dikompliti telung beduk cilik kang dadi gandèngané angklung kuwi
Ki Pantun uga olèh kasil saka nandur pari, gedhang, kencur, lan jahé
Ki Pantun kang bisa nggawè angklung, dipercaya kanggo ngerawat angklung buhun
Ana loro sèt angklung buhun kang ora bisa digawa ning njaba pamukimané Baduy Njero
Jaraké sepuluh kilomèter saka ratan aspal cedhaké
Kira-kira mung limang jam bisa diléwati paomahané Baduy Njero
Yèn angklung buhu rusak, Ki Pantun ndhandhani manèh
Sampèk akhir uripé, duwé gegayuh supaya terus ngelestantunaké warisané leluhuré
Suku Baduy kang ana ing Désa Kanèkes jaraké 130 kilomèter saka Jakarta
Ki Pantun ya iku panguri-uri angklung baduy kang digawé sawenèhé wong
Sakjané angklung kuwi penting banget kanggé suku Baduy amarga bebrayané sregep dolanan perkakas tembang iku saben mangsa nandur pari “pantun” dadi tradhisi
"Laras" angklung uga bisa nggawé awèté pangan ing Baduy tetep kajaga
Pasinau utawa padolanan angklung dipitados bisa nggawé “Dewi Sri” bebungah
Yèn Dewi kuwi seneng, bisa ndhadhèkaké sawah subur sahéngga bisa olèh kasil kang dikarepaké
Sahengga, Angklung uga bisa dimainaké nalika mbangun désa, rabi, lan slametan omah anyar amarga bisa nuwuhaké raos percaya.
Arifin Jamian Arifin Jamian Maun inggih punika juru tani sarem ingkang manggihaken metodhe "vèrtikultura"
Salah satunggalipun warga saking Dhusun Sedayulawas, Kecamatan Brondong, Kabupaten Lamongan, Jawi Wétan
Arifin Jamian ngginakaken metodhe pangolahan sarem salebetipun griya prisma sarem tingkat ingkang dipunrembakaken piyambak awit warsa 2014
Metodhe kang dipunginakaken Arifin punika klebet éwah-éwahan sistem "green house" ingkang ngrikataken prosès "penguapan" toya sagara dados kristal sarem
Griya prisma sarem dipuntutupi mawi plastik géomémbran kang mligi ingkang dipunrantam saged nangkep panas saking srengéngé kanthi maksimal
Griya prisma saged minangka tèdhèng toya sagara saking jejawahan lan saged nyandhet reregedan sarta bledug kang lumrahipun tumèmplèk ing kristal sarem
Amargi toya sagara katèdhèngan, sarem saged dipunprodhuksi ndungkap ing sadhengah mangsa, klebet wanci mangsa rendheng, satemah kasilipun prodhuksi sarem sansaya kathah
Tèknologi prisma kagem prodhuksi sarem sayektosipun sanès barang énggal
Ngantos wekdal punika, sampun kathah dipunrembakaken ilmu ingkang migunakaken métodhe kasebut
Mawerni-warni métodhe kasebut awit saking bèntening plastik "géomémbran" ingkang dipunginakaken, jinisipun rangka prisma, ngantos warni saking lapisan tèdhèng prisma
Arifin cariyos bilih awit saking piyambakipun dados tani sarem, piyambakipun taberi anggenipun pados cara kagem ngolah toya seganten dados sarem kanthi prodhuktivitas ingkang "maksimal"
Mungguhipun Arifin, para tani sarem punika lumrahipun taksih migunakaken cara tradhisional ("manual") satemah asilipun sarem punika sekedhik lan boten "maksimal"
Salajengipun Arifin punika manggih cara ingkang saè saha ngawedharaken pamrayoginipun lumantar ngginakaken prisma, panas ingkang dèn serep kagem mepe sarem badhé langkung maksimal lan papan kagem mepe ugi langkung tahan angin
Investasi kawitan agengipun kinten-kinten Rp5 yuta damel prisma ukuran 7x7 meter punika langkung mirah tinimbang kasilipun ingkang langkung kathah bilih dipuntandhingaken kaliyan prodhuksi sarem "manual"
Miturut Arifin, senadyan "invèstasi" punika langkung kathah wonten ngajeng kagem damel lantai sarem ingkang dipuntutupi mawi wangunan prisma, para tani sarem badhe pikantuk BEP (break even point) ing wekdal sekedhap boten ngantos setunggal taun, kanthi asumsi (kinten-kinten) regi sarem Rp500—Rp600 per kg
Investasi kasebut dipunginakaken utaminipun kagem nggantos "lantai" pepen, tumbas plastik géomémbran, lan adamel rangka
Wekdal punika, kathahipun tani sarem anggenipun mepe toya taksih ngangem terpal
Dr Guntur, Paneliti "Pusat Studi Pesisir dan Ilmu Kelautan", ugi dados "Wakil Dekan Fakultas Perikanan dan Ilmu Kelautan Universitas Brawijaya", paring pangandikan bilih migunakaken terpal minangka tèdhèng prisma punika nelasaken arta ingkang langkung kathah, amargi namung tahan kalih taun kemawon, langkung-langkung migunakaken terpal saged nuwuhaken penyakit amargi zat ingkang mbebayani ing terpal saged tumut dados uap lan nyampur ing sarem
Ananging bilih migunakaken plastik "géomémbran" punika saged tahan ngantos 10 taun lan boten wonten zat kados mekaten
Kanthi sistem prisma tani sarem ugi tansah saged adamel sarem senadyan jawah, proses évaporasi toya seganten tansah wonten ananging langkung rindhik tinimbang nalika mangsa ketiga utawa panas
Rangka wangunan Prisma kadamel saking pring
Perangan rèng ingkang inggil dipuntutup mawi plastik
Wonten dalemipun, dipundamel kolah ingkang dipunlambari plastik
Ing selanipun wangunan, wonten galengan arupi kolah, memper kaliyan kolah ing dalem ananging panjang saha tinarbuka lan jèjèr tharik-tharik
Agengipun gumantung kaliyan betahipun Tani
Ing galengan kalawau, wonten andhapipun ugii dipunlambari mawi plastik
Lebetipun kolah antawis 20 sentimèter ngantos 2 mèter
Miturut Arifin, tambak sarem kagunganipun anggadhahi "bungker" (papan panyimpenan) ingkang anyekapi, kathahipun 11 "bungker" mawerni-werrni agengipun.
Tambak sarem kagunganipun Arifin punika "lahan Solo Valley" wiyaripun 1,5 ha
Wonten papan tampungan toya enèm (toya seganten ingkang dèrèng dipunolah) wiyaripun 1.000 mèter persagi, "fasilitas ulir" (méja péméyan) wiyaripun 5000 mèter persagi, lan méja "kristal" (papan adamel sarem) wiyaripun 700 mèter persagi
Lajeng, kagem laladan ingkang wiyaripun 1000 mèter persagi dipundamel galengan tambak lan papan "instalasi" pipa kagem ilinipun toya
Laladan punika dipunolah sesarengan kaliyan kaluwarganipun, kamangka ing mangsa panen ageng, Arifin dipunréwangi kaliyan klih réwang
Saking pangulahan sarem kagunganipun Arifin punika, dipunasilaken sarem ngantos kirang langkung 400 ton saben héktare (ha), kamamangka saking tambak sarem tradhisional lumrahipun naming saged ngasilaken 70 ton sarem saben héktare (ha)
Wontena tambak sarem kanthi Tèknologi Ulir Filter (TUF) damelipun pamerintah, naming saged ngasilaken antawisipun 120 ton-125 ton saben héktar
Awit Januari 2017, tèknologi vèrtikultura dipunrembakaken
Afirin saha rewangipun nyawisaken laladan prodhuksi sarem kagem Invèstor saking Semarang lan Malang
Kinten-kinten 25% laladan utawi 6.000 meter persagi dipunginakaken kagempapan prodhuksi mawi sistem vèrtikultura
Salangkungipun, dipunginakaken kagem damel pinten-pinten fasilitas kagem nyengkuyung prodhuksi, antawisipun, bungker toya enèm, ulir kagem ngatur ilinipun toya
Kagem ulir punika, Arifin mbetahaken laladan ingkang wiyaripun 10.000 mèter persagi, amargi saben-saben ulir mbetahaken laladan ingkang wiyaripun 5.000 mèter persagi
Saking itung-itungan wiyaripun laladan kalawau, Arifin pitados, bilih saben dinten saged ngasilaken sarem kathahipun 5 ton utawi ing dalam setunggal taun saged ngasilaken sarem ngantos 1.500 ton
Bilih dipunitung kanthi èstimasi regi sarem Rp2.000 saben kg, mangka ing dalem 1 taun kawitan, Arifin saged mangsulaken modhal
Lajeng, invèstor saged pikantuk bathi Rp1 miliar
Kamangka, wekdal punika regi sarem konsumsi inggih punika Rp2.400 saben kg
Arifin paring pangandikan, menawi piyambakipun boten mikiri bathi, ananging ingkang dipunkarepaken Indonesia punika boten dados nagari ingkang impor sarem amargi kirang.
Azis Suprianto Azis Suprianto (Malang, 15 Februari 1966) ya iku salah sawijining juru dongèng saking kutha Malang
Dongèng minangka sampun dumadi dalan pagesangan dening Azis Suprianto
Juru dongèng ingkang asring dipunwastani Azis “Franklin” punika ngendelaken marang pawiyatan cariyos menika boten namung sarana panglipur laré saderèng tilem
Ananging ugi dumados piranti kagem medharaken dudutan ingkang sae semana ugi budi pakerti ingkang luhur kagem sedaya pamiyarsanipun
Salah sawijining anggota pepanthan Téater Keliling saking Jakarta punika ndongèng wiwit taun 1991 sabubaripun kepanggih kaliyan kadang samangsa sekolah riyin
Sadherengipun Azis uga tumut adicara lomba ndongèng tingkat sekolah taun 1984-1985
Wohing saking lomba punika mupangatipun kanthi tumeka para kadange ya iku tasih kemutan punapa ingkang dumadi amanatipun
Sabubaripun lomba Azis gadhadi panemu bilih kanthi cara dongèng mupangatipun bakal kados punika dhèwèké jajal kagem ngemut-emut caiyos nalika didongèngi dening simbah putrinipun
Ancasipun punika amarga Azis rumaos saged paring tutur ingkang saé mupangate tanpa damel para kadangipun rumangsa dituturi
Awit saking sekolah-sekolah ndongèng lan tanpa dipun paring bayar saripis-ripisa
Sakhedhik baka sakedhik Azis luwih prigel anggènipun ndongèng nganthi nalika ing Malang kerep ngisi adicara ning télévisi lokal uga ing Perpustakaan Umum kutha Malang tumeka sakiki
Azis migunanaken bonekah anak bulus warna ijo ingkang dipunparingi nama Frankin
Bonekah menika medal nalika Azis nggadhahi kontrak kaliyan salah sawijining panerbit tahun 2003-2004
Kaliyan panerbit Azis dipun suwun ndongèng buku minangka wonten paraga Franklin ana ing salebetipun
paraga kanthi jeneng Franklin dhèwè punika gadhahi makna filosofis ingkang agung
Saking sisih satwa utawa kewan anak bulus
Wiwit netes, anak bulus sampun dipun tinggal dening wong tuanipun, diwènenhi piranthi tempurung ananging kedhah ngarungi sagara piyambakan
Menika medharaken menawi para laré masiya tasih alit, kedhah sinau kanthi rekaos kagem gayuh ingkang dumadi gegayutanipun
Jeneng Franklin menika akronim saking “Friends and Clean”(basa Inggris) ingkang maknanipun kanca lan resik
“kados pundi laré-laré gadhahi kanca kanthah lan resik manahipun”
Gawe nambah kawigaten Azis uga ginakaken sulap, lagu lan lukisan
Cariyos ingkang sampun dicariyosaken punika boten sakedhik lan manèka warni
Azis lumrahipun mèrang dongèng dumadi kalih pepanthan ingkang ageng inggih punika babagan kéwan (fabel) kagem laré-laré ingkang tasih TK lan babagan manungsa kagem laré ingkang sampun SD
Azis uga damel sedaya samubarang dumadi piranti ana ing dongèng ingkang dicariyosaken, salah satuggalipun kaya ta suket garing lajeng di damel wayang suket (rumput) guna medharaken paraga cariyosipun
Tiyang kakung ingkang saged gunakaken piranthi musik ingkang dipethik kaya ta sapé ingkang khas saking Dayak punika gadhahi pangarep-arep mawi dongèng saged dumadi piranthi lumantar pasionaon ing sekolah
Azis remen sanget nalika dongèng punika sampun misuwur.
Maju obahing jaman punika agawe boten angel anggone gileki bahan cariyos, wiwit buku tumeka HP
Azis duweni kekarep ingkang manteb badhe terus anggone ndongèng nalika tasih kuat lan saged
Amarga kagem Azis dongèng sampun rinasuk tumeka sajeroning jiwa lan raga
Raos kangen marang seni ingkang sanese kaya ta teater saged dipun wedharaken nalika dongèng
Kados punika amarga Azis gadhahi latar belakang saking pendidikan seni ing SPG ingkang sampun dhamel Azis kathah kaprigelan ing seni tradisi kaya ta wayang, ketoprak, lan ludruk
kayadene dalanipun gesang sedaya punika sampung wonten ingkang ngatur
gesang punika gadahi lakone piyambak-piyambak kaya ta lakon ing dongèngipun Azis
Sakmenika dalan anggenipun ndongèng Azis kabuki amba sanged, tinambahan kalih yogane wonteng ingkang mituduhake kaprigelan ingkang linuwih marang gagrag sastra
Kabukten mawi ingkang laré putri sampun nulis crikak ingkang isinipun dongen ingkang dumadakan kaasil dening pamanggihipun Azis
SD Jegu I Blitar SMPN 1 Lodaya SPGN Blitar STKIP Widya Yuwana Madiun (tidak tamat) PG Drama Film Surabaya
Anwar Jimpe Rachman Anwar “Jimpe” Rachman saking Makassar inggih punika salah satunggaling panyerat ingkang gadhah kawigatèn tumrap literasi
Anwar "Jimpe" mijil wonten Balikpapan, 5 November 1975
Panjenenganipun sarjana Hubungan Internasional FISIP Universitas Hasanuddin, Makassar
Anwar "Jimpe" gadhah garwa ingkang asmanipun Fitriani A Dalay
Panjenenganipun ingkang ngyasa Kampung Buku
Kawigatèn Anwar "Jimpe" kaliyan literasi punika dipunwiwiti awit taksih SMP wonten Kabupaten Sidrap, Sulawesi Kidul
Nalika SMP, panjenenganipun remen maos, ngarang, saha nyerat geguritan
Bakat punika dipuntumurunaken déning bapakipun, Abdul Rachman Tang, salah satunggaling vèteran saha kepala désa ingkang tumut nyerat wonten buku kanthi irah-irahan Selayang Pandang Sidrap
Nalika taksih dados mahasiswa, taun 1999, Anwar "Jimpe" saha sedaya kancanipun ngyasa Tanah Indie, lembaha nirlaba ingkang wigati kaliyan kajian, diskusi, paméran, ngantos penerbitan
Wonten taun punika, Anwar "Jimpe" gadhah idé kagem nyambut damel saking dalem amargi boten remen nyambut damel kantoran
Panjenenganipun sampun nate dados jurnalis dangunipun 2,5 taun
Anwar “Jimpe” miwiti kagiyatan literasinipun wiwit taun 2005 nalika panjenenganipun ndhèrèk mbudidayakaken penerbit “Ininnawa” (wonten basa lokal maknanipun gegayuhan)
Kanthi pengalaman jurnalistik saha panyeratan, Anwar “Jimpe” wigati kaliyan babagan kabudayan lokal